**Gépészmérnöki szak hallgatói elégedettség értékelése 2020**

A gépészmérnöki szak hallgatói a korábbi évek gyakorlatának megfelelően a megadott szempontrendszer szerint értékelték a gépészmérnöki szakot. A hallgatók 23%-a (30 fő) töltötte ki a kérdőívet. Az előző évi méréshez képest nőtt a felmérésben résztvevő, levelező hallgatók aránya, 20 %-ra (2018-ban 12% volt).

1. **A szakon folyó oktatás színvonala**

A hallgatói megítélés folyamatosan romlónak tekinthető. A hallgatók döntő többsége, 46%-a szerint megfelelő az oktatás színvonala (2018-ban 72% vélekedett így). Továbbá számottevően nőtt azok száma, akik a képzés színvonalát erősen hullámzónak tartják, 40%-ra (2018-ban 12%volt). Kissé csökkent azok száma is, akik szerint magas színvonalú oktatás folyik, 10%-ra (2018-ban 12% volt).

1. **A leginkább fejlesztett képességek**

A szakon folyó képzés a hallgatók megítélése szerint leginkább a gondolkodásukat (72%-ról 57%-ra csökkent), az önálló tanulási készség megszerzésének képességét (44%-ról 73%-ra nőtt) és a csapatmunkában történő munkavégzést (44%-ról 60%-ra nőtt) fejleszti. Sokan érzik úgy, hogy a lexikális tudásuk nem változott (40%-ra értékelték most is), jobban tudják a megszerzett tudást alkalmazni (36%-ról 46%-ra nőtt), illetve a kreativitásuk nem fejlődött lényegesen (32%-ról 30%-ra csökkent). Úgy vélik, hogy a kommunikációs készségüket a képzés a korábbinál sokkal jobban fejleszti (16%-ról 30%-ra nőtt). A tolerancia is fejlődött (16%-ról 23%-ra nőtt) viszont az innovációs készségük csökkent (12%-ról 6,7%-ra), azonban az önkifejezési (4%ról 10 %-ra nőtt) és a vitakészségük (0%-ról 6,7 %-ra nőtt) fejlesztéséhez a szakon folytatott tanulmányok hozzájárultak.

1. **Az oktatók szakmai felkészültsége**

Az oktatók szakmai felkészültségének hallgatói megítélése kisé romlott. A kiemelkedő minősítés 36%ról 30%-ra csökkent, a megfelelő minősítés 44%-ról 36,7%-ra csökkent, az egyénenként erősen változó megítélés 16%-ról 33%-ra nőtt.

1. **Tantárgyi követelményrendszer**

A tantárgyi követelményrendszer hallgatói megítélése jelentősen javult. Magasnak, de teljesíthetőnek tartja a hallgatók 40%-a (2018:52%), reálisnak, a közvetített tananyaggal arányosnak tartja a követelményeket a hallgatók 40%-a (2018:20%) és 20%-uk tartja a követelményeket magasnak, illetve nagyon nehezen teljesíthetőnek (2018-ban ez az arány még 24% volt).

1. **Az oktatók és hallgatók viszonya**

Az oktatók és hallgató viszonyát továbbra is, a kölcsönös tisztelet és megbecsülés jellemzi (2018: 4,96; 2020: 4,47), valamint a segítségnyújtás és konzultációs lehetőségek biztosítása (2018: 4,78; 2020: 4,47).

1. **Gyakorlati képzés**

A szakhoz kapcsolódó gyakorlati képzést a hallgatók döntő többsége jól szervezettnek, átgondoltnak, naprakész tudást biztosítónak tartja (2018:52%; 2020: 43,3%). Nőtt azok aránya, 28%-ról 33,3%-ra, akik szerint jól szervezett, de elavult tudást közvetít. Azok aránya, akik szerint a gyakorlati képzés rosszul szervezett és nem tölti be funkcióját, kissé változott, továbbra is kicsi (2018: 12% 2020:16,7%).

1. **Infrastruktúra**

Legjobbnak minősítették a hallgatók az internet-elérhetőségét (4,08-ról 4,87-re), az akadálymentesítés minőségét (2018: 4,76; 2020: 4,88, ) a könyvtári szolgáltatásokat (4,14-ről 4,63-ra), a laborok és műhelyek felszereltségét (2018:5,0; 2020: 4,21), és a tantermek felszereltségét (2018: 4,59; 2020: 4,53). Javult továbbá a gyakorlótermek biztosítása (2018: 4,29; 2020: 4,37), valamint a jegyzetellátottság (3,71-ről 4,21-re),ill. a számítógépek számának (3,91-ről-ről 4,0-ra) a megítélése. Romlott a számítógépek elérhetőségének (2018:4,16; 2020: 3,76), és a tantermek felszereltségének (4,59-ről 4,53-ra) és az oktatástechnikának (4,17-ről 4,1-re) a megítélése.

1. **A szak által szervezett tanulmányutak**

Jelentősen tovább nőtt a szak által szervezett tanulmányutakkal teljesen elégedett hallgatók száma 44%-ról 70%-ra, és nagymértékben csökkent azok aránya (36%-ról 16,7%-ra), akik szerint kevés hallgató számára biztosítanak ilyen lehetőségeket. Továbbra is alacsony azok aránya, akik szerint nem elérhetők ezek a lehetőségek, (2018:12%; 2020: 13,3%).

1. **Intézeti adminisztráció**

Az intézeti adminisztráció megítélése az előző évekhez képest sokkal kedvezőbben alakult, 4,52-5,0-ig terjedő értékelést kapott (előző évben 3,55-4,09 volt).

1. **Kreditek és órarend**

Nagymértékben javult a kreditek elismertetésének hallgatói megítélése (2018: 3,8-3,91; 2020: 5,11-5,39) és az órarend rugalmas átalakítása (2018:3,24; 2020: 4,23).

1. **A szak megítélése**

A szak hírnevének hallgatói megítélése (3,95-ről 4,23-ra), piacképességének értékelése (4-ről 4,37-re) egyaránt javult, ugyanakkor elhelyezkedési esélyeiket a hallgatók 2018-ben kissé jobbnak tartották (2018:4,41; 2020:4,33).

1. **Elhelyezkedési szándék**

A kérdőívet kitöltő hallgatók döntő többsége (86,7%-a) gépészmérnökként szeretne elhelyezkedni, az előző évhez ( 96%) hasonlóan.

**A hallgatói vélemények alapján megfogalmazott javaslatok az intézeti vezetés felé:**

* A gyakorlati képzés feltételeinek javítására új együttműködési megállapodások megkötése jól felszerelt, korszerű technológiákat alkalmazó ipari üzemekkel (duális képzést folytató cégekkel);
* A duális képzés továbbfejlesztése (cégek számának növelése, új típusú együttműködések – tantervek, tantárgyi programok készítésébe való bevonásuk, ipari szakemberek bevonása az elméleti és a gyakorlati képzésbe, üzemi témák feldolgozása (TDK, szakdolgozat, alkalmazástechnikai feladatok), üzemi tantárgyi segédletek, szemléltető eszközök készítése, stb.);
* A képzés gyakorlatiasabbá tétele (nagyobb óraszámú gyakorlati képzés, üzemi gyakorlatból átvett alkalmazástechnikai feladatok kiadása, stb.), amelyre az új KKK-szerinti tanterv 2017/18. tanévtől felmenő rendszerben lehetőséget biztosít;
* Szakmai konferenciák szervezése hallgatók bevonásával, hallgatók részvételének biztosítása;
* Hallgatók országos és nemzetközi versenyekre való felkészítésének támogatása (Pneumobil, Elektromobil, Gokart, Bosch; programozó verseny, stb.);
* Üzemlátogatások duális cégeknél), szakmai tanulmányi kirándulások szervezése szakmai tárgyakból, új helyszíneken;
* Cégbemutatók szervezése (állásbörze, cégek bemutatkozása, álláslehetőségek közvetítése);
* Külső cégek meghívása szakmai előadások megtartása (pl.: Rumed Kft., Henkel Kft., Contitech Kft..), ipari újdonságok megismertetése, innovációs délutánok szervezése;
* Oktatók szakmai konferenciákon, továbbképzéseken való részvételének nagyobb arányban történő biztosítása – pályázati lehetőségek kiaknázásával;
* Oktatási infrastruktúra, internetelérés fejlesztése pályázati támogatással;
* Jegyzetírás ösztönzése, jegyzetkiadás feltételrendszerének javítása pályázati támogatással;
* Ceepus, Erasmus hallgatói mobilitások ösztönzése, segítése.
* Az oktatók felkészültségének javítása továbbképzések szervezésével.

Nyíregyháza, 2020. november 09.

Dr. Szigeti Ferenc

gépészmérnöki szak felelőse